**KÚPNA ZMLUVA**

uzatvorená v zmysle § 409 a nasl. Obchodného zákonníka v znení neskorších predpisov

(ďalej len *„zmluva“*)

medzi zmluvnými stranami:

**Kupujúci: MARIANUM - Pohrebníctvo mesta Bratislavy, príspevková organizácia**

Sídlo: Šafárikovo nám č. 3, 811 02 Bratislava

IČO: 17 330 190

DIČ: 2020838182

IČ DPH: SK2020838182

Zastúpený: Ing. Robert Kováč, riaditeľ

Bankové spojenie: Československá obchodná banka, a. s.

IBAN: SK59 7500 0000 0000 2594 6193

BIC:

Tel.: 02/50 700 101

E-mail: riaditel@marianum.sk

(ďalej len *„kupujúci“*)

a

**Predávajúci:**

Sídlo:

IČO:

DIČ:

IČ DPH:

Zastúpený:

Bankové spojenie:

IBAN:

BIC:

Tel.:

E-mail:

(ďalej len *„predávajúci“*)

**Preambula**

Zmluvné strany uzatvárajú túto zmluvu, ktorou sa predávajúci zaväzuje dodať kupujúcemu **„RUČNE VEDENÝ VYSOKOZDVIŽNÝ VOZÍK PRE PREPRAVU RAKVÍ............................“** a previesť na neho vlastnícke právo k tejto veci a kupujúci sa zaväzuje zaplatiť predávajúcemu kúpnu cenu.

Zmluvné strany vyhlasujú, že cieľom zmluvy je predaj a kúpa ručne vedeného elektrického vozíkanajvyššej kvality v rozsahu podľa tejto zmluvy, za účelom spokojnosti kupujúceho, s odbornou starostlivosťou a v súlade s legislatívou.

Odberateľ na obstaranie predmetu zmluvy použil postup verejného obstarávania - Výzvu na predloženie cenovej ponuky pre zákazku na dodanie tovaru s nízkou hodnotou podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len zákon), ktorej víťazom je predávajúci.

1.

**Predmet zmluvy**

1. Predmetom zmluvy je dodanie RUČNE VEDENÉHO VYSOKOZDVIŽNÉHO VOZÍKA PRE PREPRAVU RAKVÍ.**.....................** určeného na manipuláciu so zosnulými v chladiacom zariadení Krematória v Bratislave s technickou špecifikáciu uvedenou v prílohe č. 1 zmluvy.

**Miesto a spôsob plnenia**

1. Odovzdanie ručne vedeného elektrického vozíkasa uskutoční v Krematóriu v Bratislave na Hodonínskej ulici č. 44. Cena za dopravu vysokozdvižného elektrického vozíka na miesto plnenia je zahrnutá v kúpnej cene uvedenej v článku III.
2. Dodacia lehota je 5 týždňov od účinnosti zmluvy.
3. Kupujúci si vyhradzuje právo odmietnuť prevzatie ručne vedeného elektrického vozíkaod Predávajúceho, ak nebude zodpovedať špecifikácii v zmysle tejto zmluvy.
4. Predávajúci dodá Kupujúcemu k ručne vedenému elektrickému vozíku návod na obsluhu a všetky ostatné potrebné doklady a dokumenty.

**Cena a platobné podmienky**

1. Kúpna cena je stanovená na základe úspešnej ponuky Predávajúceho ako víťazného uchádzača v rámci verejného obstarávania, v súlade so zákonom č. 18/1996 Z. z. o cenách v znení neskorších predpisov a vyhláškou č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov, a to vo výške ...................... Eur bez DPH ( slovom ...................... eur).
2. DPH bude účtovaná podľa všeobecne záväzných právnych predpisov platných a účinných v čase fakturácie.
3. Nárok na zaplatenie celej kúpnej ceny vzniká Predávajúcemu po bezchybnom dodaní vysokozdvižného elektrického vozíka Kupujúcemu a vystavení faktúry.
4. Úhrada za predmet zmluvy sa uskutoční bezhotovostným prevodom na účet Predávajúceho uvedený v záhlaví zmluvy, a to na základe dvoch faktúr Predávajúceho doručených Kupujúcemu, ktorých súčasťou je cena za materiál potrebný na zhotovenie funkčnej nadstavby a dodací list potvrdený Kupujúcim, so splatnosťou 30 dní odo dňa doručenia faktúry. Faktúra musí obsahovať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov.

**Záručné podmienky a zodpovednosť za vady**

1. Vlastnícke právo a zároveň nebezpečenstvo škody na predmete zmluvy prechádza na Kupujúceho okamihom prevzatia predmetu zmluvy.
2. Predávajúci zodpovedá za vady, ktoré má predmet zmluvy v okamihu, keď prechádza nebezpečenstvo škody na predmete zmluvy na Kupujúceho, aj keď sa vada stane zjavnou až po tomto čase. Povinnosti Predávajúceho vyplývajúce zo záruky za akosť tým nie sú dotknuté. Predávajúci takisto zodpovedá za akúkoľvek vadu, ktorá vznikne po uvedenej dobe, ak je spôsobená porušením niektorej z povinností Predávajúceho podľa tejto zmluvy.
3. Kupujúci si uplatní nároky z vád formou reklamácie. Kupujúci môže požadovať odstránenie vád formou výmeny vadného predmetu zmluvy alebo formou opravy predmetu zmluvy.
4. Predávajúci poskytuje Kupujúcemu záruku 24 mesiacov na vozidlo bez obmedzenia najazdených km a 12 mesiacov na ~~trakčné~~ akumulátory.
5. Kupujúci je povinný vady Predávajúcemu oznámiť bez zbytočného odkladu po tom čo sa o nich dozvedel a to prostredníctvom doporučeného písomného listu alebo prostredníctvom elektronickej pošty. Oznámenie vád uskutočnené Kupujúcim prostredníctvom elektronickej pošty musí byť následne do troch (3) pracovných dní potvrdené doporučeným písomným listom zaslaným na adresu Predávajúceho.
6. Predávajúci je povinný v rámci záručnej doby odstrániť všetky vady predmetu zmluvy v súlade s príslušnými ustanoveniami Obchodného zákonníka na vlastné náklady. Reklamáciu vybaví do tridsiatich (30) kalendárnych dní odo dňa uplatnenia reklamácie. Kupujúci pri reklamácii použije na identifikáciu predmetu reklamácie číslo dodacieho listu.
7. Predávajúci poskytne Kupujúcemu autorizovaný záručný aj pozáručný servis, s tým, že servisné úkony budú vykonávané v mieste umiestnenia vysokozdvižného elektrického vozíka alebo si servisný technik vyzdvihne vysokozdvižný elektrický vozík v mieste jeho umiestnenia a po servisnom úkone ho opäť odovzdá Kupujúcemu. Servis vysokozdvižného elektrického vozíka bude vykonávať servisné stredisko autorizované výrobcom.
8. Predávajúci je povinný zabezpečiť náhradné technické riešenie pre manipuláciu s rakvamipri servise trvajúcom dlhšie ako 30 dní.

**Práva a povinnosti zmluvných strán**

1. Kupujúci je povinný:
* zaplatiť Predávajúcemu za predmet zmluvy kúpnu cenu uvedenú v článku III. zmluvy a prevziať predmet kúpy v súlade so zmluvou,
* znášať všetky náklady spojené s predmetom zmluvy od okamihu, keď mu bol dodaný.
1. Predávajúci je povinný:
* dodať predmet zmluvy v súlade s podmienkami uvedenými v kúpnej zmluve,
* odovzdať predmet zmluvy Kupujúcemu v čase a na mieste stanovenom v tejto zmluve,
* informovať Kupujúceho v primeranom časovom predstihu o dátume odovzdania predmetu zmluvy,
* znášať všetky náklady spojené s predmetom zmluvy do okamihu jeho odovzdania Kupujúcemu,
* zaškoliť potrebný počet osôb určených Kupujúcim na používanie vysokozdvižného elektrického vozíka.

**Ukončenie zmluvy a odstúpenie**

1. Táto zmluva zanikne:
	1. splnením všetkých práv a povinností, ktoré zmluvným stranám vyplývajú z tejto zmluvy,
	2. písomnou dohodou zmluvných strán,
	3. písomným odstúpením od zmluvy niektorou zmluvnou stranou.
2. V prípade zániku zmluvy dohodou zmluvných strán zmluva zaniká dňom uvedeným v tejto dohode (ďalej aj „deň zániku zmluvy dohodou"). V tejto dohode sa upravia všetky vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou.
3. Ak Predávajúci koná v rozpore s touto zmluvou alebo právnymi predpismi a na písomnú výzvu Kupujúceho toto konanie a jeho následok v určenej lehote neodstráni, je Kupujúci oprávnený od zmluvy odstúpiť.
4. Kupujúci si vyhradzuje právo odstúpiť od zmluvy aj bez predchádzajúcej písomnej výzvy:
	1. ak Predávajúci nedodrží kvalitu predmetu zmluvy,
	2. ak Predávajúci nie je schopný zabezpečiť dodávku objednaného predmetu zmluvy v stanovenom termíne,
	3. ak Predávajúci poruší povinnosť uvedenú v bode 7 tohto článku alebo
	4. v prípade podstatného porušenia zmluvy Predávajúcim.
5. Za podstatné porušenie zmluvy zo strany Predávajúceho sa považuje najmä nedodržanie termínu plnenia alebo porušenie povinnosti Predávajúceho odstrániť reklamované vady. Podstatným porušením zmluvy zo strany Kupujúceho je nezaplatenie kúpnej ceny stanovenej v článku III. zmluvy.
6. Odstúpenie od zmluvy vyžaduje písomnú formu a musí byť doručené druhej zmluvnej strane. Účinky odstúpenia od zmluvy nastávajú v zmysle ustanovenia § 349 a § 351 Obchodného zákonníka. Odstúpením od zmluvy nie je dotknuté právo Kupujúceho požadovať od Predávajúceho náhradu škody v plnej výške.
7. V prípade, ak nastanú právne skutočnosti, ktoré majú za následok zmenu v právnom postavení Predávajúceho (napr. vyhlásenie konkurzu, vstup do likvidácie, zmena právnej formy) alebo akákoľvek iná zmena majúca priamy vplyv na plnenie zo strany Predávajúceho, je Predávajúci povinný oznámiť tieto skutočnosti Kupujúcemu najneskôr do piatich (5) dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú Kupujúcemu v dôsledku porušenia tejto povinnosti a Kupujúci má právo odstúpiť od zmluvy.

**Záverečné ustanovenia**

1. Zmluvné strany súhlasia, že všetky informácie a skutočnosti o druhej zmluvnej strane a jej činností pri uzatváraní a plnení tejto zmluvy sa považujú za dôverné a majú charakter obchodného tajomstva. Predávajúci vyhlasuje, že nepoužije meno Kupujúceho na žiadne marketingové ani reklamné činnosti bez jeho súhlasu.
2. Práva a povinnosti neupravené touto zmluvou sa riadia príslušnými ustanoveniami Obchodného zákonníka.
3. Zmluva je vyhotovená v 4 origináloch, po dve pre každú zmluvnú stranu.
4. Ak by niektoré ustanovenia zmluvy mali byť neplatnými alebo neúčinnými, nie je tým dotknutá platnosť a účinnosť ostatných ustanovení zmluvy. Zmluvné strany sa dohodli, že namiesto neplatných a neúčinných ustanovení zmluvy sa použijú platné ustanovenia, ktoré sú obsahom a účelom najbližšie obsahu a účelu zmluvy.
5. Zmluvné strany sa dohodli, že ustanovenia tejto zmluvy je možné meniť a dopĺňať len formou očíslovaných písomných dodatkov podpísaných oprávnenými zástupcami oboch zmluvných strán.
6. Predávajúci je povinný oznámiť Kupujúcemu akúkoľvek zmenu identifikačných údajov spoločnosti zapisovaných do obchodného registra do 10 dní od vzniku účinnosti zmeny.
7. Zmluvné strany vyhlasujú, že obsah tejto zmluvy je zrozumiteľným a určitým prejavom ich slobodnej a vážnej vôle, ktorý nebol urobený v tiesni za nápadne nevýhodných podmienok, ktoré by mohli spôsobiť jeho neplatnosť, na znak čoho pripájajú svoje podpisy.
8. Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni zverejnenia na internetovej stránke Kupujúceho v zmysle osobitého predpisu.

Príloha č. 1: technická špecifikácia

V Bratislave, dňa V  , dňa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MARIANUM – Pohrebníctvo mesta Bratislavy

Ing Robert Kováč, riaditeľ